Document ID: 31999R1227

Uredba Komisije (ES) št. 1227/1999
z dne 28. maja 1999
o tehničnem formatu za pošiljanje statistike zavarovalniških storitev
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES, Euratom) št. 58/97 z dne 20. decembra 1996 o strukturni poslovni statistiki podjetij [1], kakor je bila nazadnje spremenjena z Uredbo (ES, Euratom) št. 410/98 [2], in zlasti člena 12(viii) Uredbe,
(1) ker je bil z Uredbo (ES, Euratom) št. 58/97 uveden skupni okvir za zbiranje statističnih podatkov Skupnosti o strukturi, dejavnostih, dosežkih in konkurenčnosti zavarovalniškega sektorja v Skupnosti;
(2) ker je treba natančno določiti tehnični format za pošiljanje statistike zavarovalniških storitev;
(3) ker so ukrepi, predvideni v tej uredbi, v skladu z mnenjem Odbora za statistični program,
SPREJELA NASLEDNJO UREDBO:
Člen 1
Tehnični format iz člena 9 Uredbe (ES, Euratom) št. 58/97 je določen v Prilogi k tej uredbi.
Člen 2
Države članice uporabljajo ta format za podatke, ki se nanašajo na referenčno leto 1996 in na naslednja leta.
Člen 3
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. maja 1999

Labels: 7
12
2
19